બાપૂજી પાસેથી મને ત્રણ શિખામણ મળેલી અને હું આજે જે કાંઇ છું – એમાં આ ત્રણ શિખામણનો બહુ મોટો ફાળો છે. મારાં બાપૂજી હમેશા કહેતા કે, ખિસ્સામાં એક રૂપિયો હોય તો બાર આનાની (૭૫ પૈસાની) વાત કરવી. રોજમાં રહેશો તો મોજમાં રહેશો અને જેમ આગળ વધતા જાવ એમ જરૂરીયાત વધારતા જશો તો દુઃખી થશો અને જેમ આગળ વધતા જાવ, એમ જરૂરીયાત પર કાબુ રાખતા શીખશો તો સુખી થશો. મેં કાયમ આ શિખામણોનું પાલન કર્યું છે અને એ રીતે મેં મારા આત્મસન્માનનું નિત્ય જતન કર્યું છે.